REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/74-19

26. mart 2019. godine

B e o g r a d

Z A P I S N I K

101. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 26. MARTA 2019. GODINE

Sednica je počela u 15,50 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Vesna Marković, Krsto Janjušević, Aleksandra Majkić, Jelena Žarić Kovačević, Neđo Jovanović, Srbislav Filipović, Gordana Čomić, Petar Petrović i Milena Ćorilić, zamenik člana.

Sednici nisu prisustvovali članovi Odbora: Vesna Nikolić Vukajlović, Balint Pastor, Bajro Gegić, Dejan Šulkić, Saša Radulović i Vjerica Radeta.

Na predlog predsednika, Odbor je jednoglasno (sa 11 glasova za) utvrdio sledeći

D n e v n i r e d:

1. Razmatranje Predloga zakona o izmenama i dopunama Zakona o bezbednosti saobraćaja na putevima, koji su podnela narodni poslanik Marija Obradović.

**Prva tačka dnevnog reda**: Razmatranje Predloga zakona o izmenama i dopunama Zakona o bezbednosti saobraćaja na putevima, koji je podnela narodni poslanik Marija Obradović

Odbor je razmotrio Predlog zakona o izmenama i dopunama Zakona o bezbednosti saobraćaja na putevima, koji je podnela narodni poslanik Marija Obradović, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 11 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 15,55 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski